**O B R A Z L O Ž E NJ E**

**Proračuna Grada Ludbrega za 2024. godinu**

Proračun Grada Ludbrega za 2024. godinu izrađen je na temelju podataka o izvršenju Proračuna Grada Ludbrega za razdoblje siječanj – listopad 2023. godine i Uputa za izradu proračuna jedinica lokalne i područne (regionalne) samouprave za razdoblje od 2024. – 2026. god. od Ministarstva financija RH.

Proračun Grada Ludbrega za 2024.godinu izrađen je u skladu sa Zakonom o proračunu („Narodne novine“ br. 144/21) i u Proračun su uključeni vlastiti i namjenski prihodi proračunskih korisnika Dječjeg vrtića „Radost“, Gradske knjižnice i čitaonice „Mladen Kerstner“ i Centra za kulturu i informiranje „Dragutin Novak“ Ludbreg te su svi iznosi iskazani u Eurima.

|  |  |  |  |  |
| --- | --- | --- | --- | --- |
| **REDNI BROJ** | **VRSTA PRIHODA** | **STRUKTURA 2023.** | **PLAN ZA 2024.** | **STRUKTURA 2024.** |
| **1.** | **POREZNI PRIHODI** | 41% | 3.898.589,00 | 41,02% |
| **2.** | **POMOĆI** | 30,80% | 2.218.740,24 | 23,34% |
| **3.** | **PRIHODI OD IMOVINE** | 1,68% | 174.877,00 | 1,84% |
| **4.** | **PRIHODI OD ADMIN. PRISTOJBI I PO POSEBNIM PROPISIMA** | 12,72% | 1.464.844,00 | 15,41% |
| **5.** | **PRIHODI OD PRODAJE PROIZVODA I PRUŽENIH USLUGA** | 0,85% | 87.465,00 | 0,92% |
| **6.** | **KAZNE I OSTALI PRIHODI** | 0,03% | 2.991,00 | 0,03% |
| **7.** | **PRIHODI OD PRODAJE NEFINANCIJSKE IMOVINE** | 12,99% | 1.656.838,14 | 17,43% |
| **8.** | **PRIMICI OD FINANCIJSKE IMOVINE I ZADUŽIVANJA** | 0,00% | 0 | 0,00% |
| **UKUPNO** | | **100,00%** | **9.504.344,38** | **100,00%** |

**I PRIHODI I PRIMICI**

Prihodi Proračuna Grada Ludbrega za 2024. godinu planirani su u ukupnom iznosu od 9.504.344,38 EUR , od čega porezni prihodi iznose 3.898.589,00 EUR, pomoći 2.218.740,24 EUR, prihodi od imovine 174.877,00 EUR, prihodi od administrativnih pristojbi i po posebnim propisima 1.464.844,00 EUR, prihodi od prodaje proizvoda i usluga 87.465,00 EUR , kazne i ostali prihodi 2.991,00 EUR, prihodi od prodaje nefinancijske imovine (kapitalni prihodi) 1.656.838,14 EUR.

**1. Porezni prihodi**

Porezni prihodi planiraju se prema ukupnoj strukturi u prihodima i primicima u iznosu od 3.898.589,00 EUR.

U skupini poreznih prihoda osim poreza na dohodak evidentiraju se i porez na kuće za odmor, porez na korištenje javnih površina, porez na promet nekretnina, porez na potrošnju kao i preostale uplate poreza na tvrtku.

Porezni prihodi planirani su temeljem predloženih poreznih stopa poreza na dohodak, niže 21,6% i više 33,6%, dakle 358.619,00 € manje u odnosu na I. izmjene i dopune Proračuna Grada za 2023. godinu

**2. Pomoći**

U 2024. godini planiraju se ostvariti pomoći u iznosu od 2.218.740,24 EUR na kontu 63 :

1. Pomoći od inozemnih vlada-23.500,00 €
2. Pomoći od međunarodnih organizacija te institucija i tijela EU-tekuće i kapitalne-509.619,00 €
3. Pomoći iz Proračuna - tekuće i kapitalne-1.070.749,00 €
4. Pomoći od ostalih subjekata-55.415,24 €
5. Pomoći proračunskim korisnicima iz proračuna koji im nije nadležan-tekuće i kapitalne -26.457,00 €
6. Pomoći iz državnog proračuna temeljem prijenosa EU sredstava-tekuće i kapitalne-533.000,00 €

U Proračunu su planirane slijedeće pomoći:

|  |  |  |
| --- | --- | --- |
| **VRSTE POMOĆI OD 1.-6., konto 63** | **POMOĆI IZ INOZEMSTVA I UNUTAR OPĆEG PRORAČUNA** | **EUR** |
| 1. | Tekuće pomoći od inozemnih vlada u EU - VIA SAINT MARTIN | 2.000,00 |
| 1. | Tekuće pomoći od inozemnih vlada u EU-INTERACT GREEN | 21.500,00 |
| 2. | Tekuće pomoći od institucija i tijela EU -projekt NOTE | 2.000,00 |
| 2. | Tekuće pomoći od institucija i tijela EU-SSSGAUE | 15.192,00 |
| 2. | Tekuće pomoći od institucija i tijela EU-EUREBITH | 12.427,00 |
| 2. | Kapitalne pomoći od institucija i tijela EU-dogradnja Dječjeg vrtića „Radost“ | 480.000,00 |
| 3. | Tekuće pomoći iz državnog proračuna - fiskalno izravnanje | 550.000,00 |
| 3. | Tekuće pomoći iz državnog proračuna – digitalizacija javne uprave | 66.500,00 |
| 3. | Tekuće pomoći iz državnog proračuna-razvoj predškolske djelatnosti | 171.888,00 |
| 3. | Tekuće pomoći iz državnog proračuna-funkcionalno spajanje | 66.361,00 |
| 3. | Kapitalne pomoći iz državnog proračuna-NK Podravina | 26.000,00 |
| 3. | Kapitalne pomoći iz državnog proračuna-energetska obnova zgrade | 190.000,00 |
| 4. | Tekuće pomoći od HZMO-a, HZZ-a, HZZO-a | 11.000,00 |
| 4. | Kapitalne pomoći od ostalih izvanproračunskih korisnika dr. proračuna - FZOEU - kante, fotonaponska elektrana | 44.415,24 |
| 5. | Tekuće pomoći iz državnog proračuna proračunskim korisnicima proračuna - Dj. vrtić "Radost" | 2.654,00 |
| 5 | Tekuće pomoći iz državnog proračuna proračun korisnicima proračuna - Knjižnica i čitaonica "M. Kerstner" Ludbreg | 464,00 |
| 5 | Tekuće pomoći iz državnog proračuna proračun korisnicima proračuna Centar za kulturu | 7.000,00 |
| 5 | Tekuće pomoći iz državnog proračuna proračun korisnicima proračuna - Dj. vrtić "Radost"-predškola | 1.195,00 |
| 5 | Tekuće pomoći iz drugih proračuna - Dj. vrtić "Radost" | 2.510,00 |
| 5 | Tekuće pomoći proračunskim korisnicima iz proračuna JLS koji im nije nadležan -Knjižnica i čitaonica "M. Kerstner" Ludbreg | 1.337,00 |
| 5 | Kapitalne pomoći iz državnog proračuna proračunskim korisnicima proračuna JLP(R)S-Gradska knjižnica M. Kerstner | 10.634,00 |
| 5 | Kapitalne pomoći iz državnog proračuna proračunskim korisnicima proračuna koji im nije nadležan-Gradska knjižnica M. Kerstner | 663,00 |
| 6 | Kapitalne pomoći iz državnog proračuna temeljem prijenosa EU sredstava - STEM CENTAR LORI | 533.000,00 |

**3. Prihodi od imovine**

Planiraju se ostvariti u iznosu od 174.877,00 EUR, a odnose se na prihod od kamata,

zakupa poljoprivrednog zemljišta i poslovnih objekata, naknade za prenamjenu zemljišta, pravo služnosti, legalizaciju.

**4. Prihodi od administrativnih pristojbi i po posebnim propisima**

Prihodi od administrativnih pristojbi i po posebnim propisima planiraju se ostvariti u iznosu od 1.464.844,00 EUR. U ovoj skupini prihoda evidentirana je komunalna naknada i komunalni doprinos , kao i vlastiti prihodi proračunskih korisnika (kao npr. sufinanciranje roditelja za boravak djece u vrtiću).

**5. Prihodi od prodaje proizvoda i pruženih usluga**

Prihodi od prodaje proizvoda i pruženih usluga planiraju se u iznosu od 87.465,00 EUR. Najveći dio tih prihoda odnosi se na prihode od pruženih usluga Centra za kulturu i informiranje „Dragutin Novak“ Ludbreg, a koji se odnosi na prodaju ulaznica , kao i na prihod ostvaren od Hrvatskih voda.

**6.Kazne i ostali prihodi**

U ovoj skupini planirani su troškovi prisilne naplate i novčane kazne primjenom Odluke o komunalnom redu u visini 2.991,00 EUR.

**7. Prihodi od prodaje nefinancijske imovine**

Prihodi od prodaje nefinancijske imovine planiraju se ostvariti u iznosu od 1.656.838,14 EUR. U ovoj skupini prihoda planirana je prodaja građevinskog i poljoprivrednog zemljišta.

**II RASHODI I IZDACI**

Ukupni rashodi i izdaci Proračuna Grada Ludbrega za 2024. godinu planiraju se u iznosu od9.504.344,38,00 EUR i u ravnoteži su sa planiranim prihodima .

Ovim proračunom se nastoje zadovoljiti potrebe redovnog funkcioniranja svih područja javne potrošnje, od prosvjete, predškolskog odgoja, kulture, sporta, turizma, humanitarnih i socijalnih pomoći do javnih potreba u gospodarstvu i poljoprivredi.

**U području predškolskog odgoja i prosvjete planirano je 1.482.201,56 € .**

Navedeni rashodi odnose se na rashode proračunskog korisnika Dječjeg vrtića Radost kao i na sufinanciranje boravka djece u sva 3 dječja vrtića u jednakom iznosu, edukacije i programe u dječjim vrtićima, boravak djece slabijeg imovinskog stanja, sufinanciranje prijevoza učenika, Osnovne škole Ludbreg (produženog boravka, sportskih aktivnosti i sl.), Srednje škole Ludbreg, higijenskih potrepština u Osnovnoj i Srednjoj školi Ludbreg.

Temeljem Odluke Gradskog vijeća Grada Ludbrega za 2023.g. o sufinanciranju boravka djece u dječjim vrtićima, Grad Ludbreg po pojedinom djetetu osigurava iznos sufinanciranja od 163 EUR mjesečno. Ekonomska cijena određena je u iznosu od 243 EUR za vrtićku dob i 256 EUR za jasličku dob. Sukladno Financijskom planu Dječjeg vrtića „Radost“ s ciljem poboljšanja uvjeta rada s djecom i zadovoljavanju kvalitete njihova življenja planira se zadovoljavanje svih sigurnosno i higijensko zaštitnih aspekata vrtića, kao npr materijal i sirovine, prehrana djece sukladno prehrambenim standardima, energija-struja, voda, plin-režije, materijal za tekuće i investicijskom održavanje-manji popravci, tekuće održavanje vodovodnih, plinskih i električnih instalacija, video nadzora, internet mreže, tekuće održavanje svih prostorija /nužne sanacije, krećenje skupina po prioritetnosti, dopuna stručne literature, dopuna slikovnica za skupine, dopuna posteljine, kuhinjskih krpa, platnenih pelena za higijenu, podbradaka, posuđa, kontinuirana nabava likovnog i drugog potrošnog materijala, redovna kontrola ispravnosti svih kućanskih i protupožarnih aparata, redovna kontrola mikrobiološke čistoće hrane, vode, pojačana dezinfekcija, svih površina, nabava dezinfekcijskih barijera, beskontaknih toplomjera, kontrola ulaza putem elektroničkih kartica za roditelje i zaposlenike, dopuna didaktike, dopuna igrala za vanjska igrališta, nabava televizora, nabava zamrzivača, namještaja.

DV Radost Ludbreg financira se iz četiri izvora: iz Proračuna Grada Ludbrega, uplatama korisnika usluga, tekućim pomoćima proračunskih korisnika koji nisu nadležni i tekućim pomoćima iz državnog proračuna proračunskim korisnicima jedinicama lokalne samouprave.

**Za javne potrebe iz oblasti sporta planira se izdvojiti 195. 096,00 €,** a što uključuje prijenos sredstava Zajednici sportskih udruga, financiranje programa kao i ulaganje u sportske objekte.

**Na javne potrebe iz oblasti kulture planira se utrošiti 777.682,00 €.** U toj glavi planirana su sredstva proračunskim korisnicima **Centru za kulturu i informiranje „Dragutin Novak“ u iznosu od 622.705,00 € i** **Gradskoj knjižnici i čitaonici „Mladen Kerstner“ Ludbreg u iznosu od 154.977,00 €.**

Centar za kulturu informiranje ima slijedeće ustrojstvene jedinice:

* Zajednička služba
* Odjel za kulturu
* Odjel za informiranje
* Muzej grada Ludbrega

Cilj obavljanja programa je pružanje usluge korisnicima bilo da se radi o kulturnim, informativnim djelatnostima ili pak sustavna briga za kulturnu baštinu ovoga kraja koja se očituje u prikupljanju, čuvanju i prezentaciji predmeta zavičajne zbirke ili briga oko predmeta sakralne zbirke. Veliki dio se odnosi i na Arheološki park Iovia, koji iziskuje stalnu promociju da se proširi broj posjetitelja.. Pored ovih poslova Centar organizira i druge sadržaje kao što su izložbe, koncerti, kazališne predstave, predavanja, izdavaštvo. Programi se nužno koordiniraju s Turističkom zajednicom Grada Ludbrega i ostalim udrugama koje djeluju u Ludbregu.

Centar se financira iz nekoliko izvora:

* dio djelatnosti financira se iz proračuna Grada Ludbrega (obuhvaća plaće zaposlenika, trošak za energente), prema odluci o ustrojstvu Centra
* manifestacije se financiraju po posebnom programu javnih potreba u kulturi
* sredstvima Ministarstva kulture djelomično se financiraju restauratorski i konzervatorski radovi na Zbirkama, u skladu s javnim potrebama
* iz vlastitih prihoda osiguravaju se sredstva za materijalne troškove poslovanja, a veliki dio sredstava troši se na održavanje zgrade, i investicijsko održavanje.

Centru za kulturu i informiranje „Dragutin Novak“ planira u sklopu svoje djelatnosti organizirati Programe: izložba povodom Noći muzeja, radionice za djecu u Arheološkom parku , izložbe povodom Dana Muzeja, Dan Grada, Ludbreg petkom, koncerte, Dane Mladena Kerstnera, kino projekcije, kazališne predstave, a uz mnogobrojne aktivnosti nastavlja se sa izdavanjem Ludbreških novina, publikacija, letaka.

U sastavu Centra je i Muzej Grada Ludbrega te će se nastaviti sa radom na izradi idejnog rješenja stalnog postava „Bakina hiža i dedekov dvor“.

U sklopu Centra djeluje i Puhački orkestar Grada Ludbrega koji nastavlja sa svim planiranim aktivnostima.

Gradska knjižnica i čitaonica „Mladen Kerstner“ Ludbreg financira se iz nekoliko izvora:

* iz proračuna Grada Ludbrega
* iz proračuna Ministarstvo kulture
* iz proračuna Varaždinske županije
* iz vlastitih sredstava

U sklopu svoje djelatnosti planira nabavu knjižne i neknjižne građe u knjižnici, nabavu novih polica za knjige.

Uz navedeno nastavljaju se kulturni programi u knjižnici: Dani Bože Hlasteca, pričaonice na stranim jezicima za djecu, „Slovo po slovo“-edukativne govorne pričaonice za djecu, „Bebe u knjižnici“ za najmlađe članove, priče za laku noć, Čitajmo grofovski, Kajkavski poetski gartlic, Mjesec hrvatske knjige, Noć knjige, Kešnerijada, „Kaj je kaj“, a za sve navedeno planirana su sredstva u Proračunu Grada Ludbrega.

**Za promidžbu i troškove manifestacija 73.926,00 EUR**, za javne potrebe iz oblasti socijalne skrbi 124.451,00 EUR (naknade građanima i kućanstvima, stipendije učenicima i studentima, naknade za novorođenu djecu), **Crveni križ-41.312,82 €** za organizacije **civilnog društva 66.361,00 EUR**, za **Zajednicu tehničke kulture 17.000,00** EUR, za **Vatrogasnu zajednicu i civilnu zaštitu 115.487,00 EUR**, za **javne potrebe iz oblasti turizma, sporta i kulturnog amaterizma (Turistička zajednica ) 200.000,00 EUR.**

**Za komunalni sustav, urbanizam i imovinu za 2024. godinu planira se izdvojiti 2.751.831,00 €, od čega za izgradnju i održavanje komunalne infrastrukture, kao i za energetsku učinkovitost 2.745.831,00 €.**

Planira se ulagati u adaptaciju gradskih objekata, društvenih domova, izgradnju staza na groblju, popunu nedostajućom javnom rasvjetom, izgradnju nedostajuće javne rasvjete po naseljima, izgradnju pješačko biciklističkih staza, uređenje parkirališta, asfaltiranje cesta iz poreza na kuće za odmor kao i asfaltiranje iz komunalne naknade i ostalih prihoda (Kalnička ulica u Ludbregu , u Poduzetničkoj zoni Apatija, Ulica akademika J. Tišljara , asfaltiranje parkinga ispred Otoka mladosti, parkinga uz sportsku dvoranu u Ludbregu) te asfaltiranje neasfaltiranih cesta nakon izgradnje vodovodne mreže (Selnik), sanaciju klizišta, ulaganje u dječja igrališta, komunalnu opremu.

U Programu građenja i održavanja komunalne infrastrukture navedeni su svi planirani rashodi.

Također se nastavlja sa ulaganjima po **mjesnim odborima** sukladno njihovim planovima i prijedlozima, a za tu svrhu u Proračunu su planirana sredstava u iznosu od **121.451,00 €.**

**Za razvojne projekte poduzetništvo, turizam i poljoprivredu planirano je 2.073.877,00 EUR.**

Za program **razvoja poduzetništva** planirano je **101.329,00 EUR**, dok se za **razvoj i poticanje poljoprivrede** planira izdvojiti **41.991,00 EUR** .

**1.930.557,00 EUR** **odnosi se na realizaciju projekata** (kapitalni projekt STEM CENTAR LORI-planira se izdvojiti 532.608,00 EUR, energetska obnova zgrade Grada Ludbrega 526.470,00, dodatna ulaganja na Dječjem vrtiću „Radost“ Ludbreg 390.168,00 EUR, energetsku obnovu NK Podravina 66.361,00 EUR, tekući projekt InterACT Green 21.500,00 EUR).

Pored ovih izdataka Proračunom se osiguravaju sredstva za podmirenje funkcionalnih izdataka Gradskog vijeća i upravnih odjela.

Svi pojedinačni rashodi i izdaci vidljivi su u posebnom dijelu Proračuna Grada Ludbrega za 2024.godinu.